
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 136
din 29 august 2013

privind acordarea unui mandat special de reprezentare a autorităţii publice în AGA ADI Ecolect Mureş
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 17673/13.08.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere următoarele dispoziţii legale:

- art. 8, alin. (3), lit. ( i ) din Legea nr. 51/2006 privind serviciile comunitare de utilităţi publice, republicată;

- art. 6, alin.(1), lit. ( h ) din Legea nr.101/2006 a serviciului de salubrizare a localităţilor, cu modificările şi completările ulterioare;

- Ordinul Preşedintelui ANRSC nr. 110/2007, pentru aprobarea Regulamentului-cadru al serviciului de salubrizare a localităţilor;

 - art. 17, alin. (3), pct. 20 din Statutul ADI Ecolect Mureş, precum şi art.11, alin.(2) din contractul de asociere al UAT din Judeţul Mureş, încheiat la data de 09.11.2009;

Luând în considerare H.C.L. Sighişoara nr. 82/29.05.2013;

Având în vedere Raportul de Specialitate al Serviciului investiţii - urmărire contracte, monitorizare servicii de utilităţi publice, înregistrat cu nr. 17674/13.09.2013, prin care se propune acordarea unui mandat special reprezentantului autorităţii, ca să voteze în AGA ADI Ecolect Mureş, Regulamentul de Organizare şi Funcţionare a Serviciului Public de Salubrizare din judeţul Mureş, cu modificările la acesta, cuprinse în anexă, îndeplinindu-se prevederile legale în acest sens;
Văzând şi amendamentul formulat de domnul consilier Toth Tivadar la proiectul de hotărâre iniţiat;

Având în vedere avizele favorabile ale tuturor comisiilor pe domenii de specialitate;
În temeiul art. 36, alin. (9), art. 45, alin. (1) şi  a art. 115, alin. (1), lit. (b) din Legea nr. 215/2001 a administraţiei publice locale, republicată, cu modificările şi completările ulterioare;
H O T Ă R Ă Ş T E:

Art.1. Se mandatează Viceprimarul Municipiului Sighişoara, Bândea Dan - Eugen, să voteze în AGA ADI Ecolect Mureş, Regulamentul de Organizare şi Funcţionare a Serviciului Public de Salubrizare al judeţului Mureş, aprobat prin H.C.L. Sighişoara nr. 82/29.05.2013, cu modificările cuprinse în anexa care face parte integrantă din prezenta hotărâre.
Art.2. Prezenta hotărâre se comunică Asociaţiei de Dezvoltare Intercomunitară Ecolect Mureş, care va include modificările cuprinse în anexă, în Regulamentul ce se va supune aprobării în AGA.
Art.3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi aparatul de specialitate al acestuia.             

Art.4. Prin grija domnişoarei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  
Toth Tivadar   
     
 Contrasemnează/Avizat pentru legalitate

                

      SECRETAR,




   
       Anca Fleşariu
Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului - Judeţul Mureş ;

1 ex. Primar ;

1 ex. Viceprimar ;

1 ex. Secretar ;
1 ex. ADI Ecolect Mureş;
1 ex. Serviciului investiţii - urmărire contracte, monitorizare servicii de utilităţi publice.    

8 ex.

AF/GV

